לירז חממי

לירז חממי (נולדה ב-1 בנובמבר 1984) היא שחקנית ישראלית.

 ביוגרפיה 
לירז חממי נולדה וגדלה בנתניה למשפחה יהודית יוצאת איראן. היא הבת האמצעית ולה שתי אחיות.

למדה במגמת תיאטרון בבית הספר התיכון אורט יד ליבוביץ' בנתניה. את שירותה בצה"ל עשתה כמטאורולוגית בבסיס עובדה של חיל האוויר.

 קריירה 
בשנת 2007 החלה את לימודיה במסלול התלת-שנתי בסטודיו למשחק מיסודו של יורם לוינשטיין, שם שיחקה בהפקות "למה לא באת לפני המלחמה" מאת עינת ברנובסקי, בבימויה של חגית רכבי ניקוליבסקי, במחזמר המקורי "סיגל" מאת שלמה מושקוביץ ובבימויו של צדי צרפתי. במהלך לימודיה זכתה בתחרויות מונולוגים ע"ש אורנה ביו חורין, עדי שקד, תחרות מונולוגים קולנועיים במסגרת בפסטיבל הבין לאומי לסרטי סטודנטים ותחרות מונולוגים ארצית לבוגרי 2010 בשיתוף ערן פסח ושח"ם - ארגון השחקנים בישראל.

בסיום הלימודים המשיכה חממי את תפקידה במחזמר "סיגל" שנמכר לתיאטרון הבימה, השתתפה בהצגה "שמוליק של זהרה" מאת ובבימויה של חגית רכבי ניקוליבסקי ובנוסף, החליפה את מירב שירום בהצגה "קן הקוקייה" בתיאטרון באר שבע.

במאי 2012 טסה חממי ללונדון עם ההצגה "הסוחר מוונציה" בבימויו של אילן רונן שהוזמנה לפסטיבל "Globe To Globe" בתיאטרון הגלוב. היא גילמה את ג'סיקה, בתו של שיילוק היהודי, אותו שיחק יעקב כהן.

בשנת 2014 עלתה עם הצגת היחיד "שייכת", המבוססת על סיפור החיים של יהודית הרמן בכת של גואל רצון.

בנובמבר 2014 גילמה בהצגה "בית ברנרדה אלבה" את מרטיריו הגיבנת בתיאטרון באר שבע, בבימויו של גדי רול.

ב-2015 השתתפה בסדרת הטלוויזיה "המדרשה" וגילמה בה את אירית בראשי, עיתונאית, חניכה בקורס לסוכני מוסד.

ב-2016 גילמה את דמותה של מאיה דבוש, אם חד-הורית ל"נועם הבן", בתוכנית הטלוויזיה "מפלצות קטנות".

בדצמבר 2017 החל שידורה של העונה השנייה של סדרת הנוער "נעלמים", בה מגלמת חממי את רקפת, יועצת בית הספר. באותה שנה, הצטלמה לסדרת הטלוויזיה "על הספקטרום".

בשנים 2018–2021 השתתפה בסדרת הטלוויזיה "מלכות" ובסדרת המתח "עיר מקלט". בשנת 2019 השתתפה גם בסדרה "מתיר עגונות".
250px|שמאל|ממוזער|לירז חממי במרכז כרזת הסדרה "מנאייכ" 

בשנת 2020 החל לשחק בסדרת הטלוויזיה "מנאייכ", שם משחקת את פקד טל בן-הרוש, שוטרת ביאחב"ל. על משחקה בסדרה זו זכתה בפרס האקדמיה לטלוויזיה בקטגוריית השחקנית הראשית הטובה ביותר בסדרת דרמה לשנת 2024.

בשנת 2021 שיחקה בסרט "נתראה בשמחות"

בשנת 2022 שיחקה בסדרה "ילדים ביער".

בשנת 2024 שיחקה בסדרה "ילד רע" את חלי, מפקדת הכלא.

בשנת 2025 שיחקה את ריקי יחזקאל בסדרה "חזי ובניו".

 חיים אישיים 
חממי נשואה לבן ניילור, מורה למשחק ובמאי יהודי-בריטי. השניים הורים לבת ומתגוררים בלונדון.

 תפקידים 
 תיאטרון 
 שנה  הצגה  תפקיד  תיאטרון  2010  קן הקוקייה קנדי סטאר  תיאטרון באר שבע שמוליק של זהרה  תמר   תיאטרון מופע רווקים ורווקות  פלוציקה  סל"ה - הסטודיו לאמנויות התיאטרון מיסודו של יורם לוינשטיין למה לא באת לפני המלחמה  איטה  סל"ה - הסטודיו לאמנויות התיאטרון מיסודו של יורם לוינשטיין 2010-2012  סיגל  דורית  הבימה 2012-2015  הסוחר מוונציה ג'סיקה הבימה 2014-2015  בית ברנרדה אלבה מרטיריו  תיאטרון באר שבע שייכת  מספר דמויות בראשן יהודית הרמן  הצגה עצמאית 2017  War Whores  Whore  CourtYard Theatre - London 

 טלוויזיה 
 שנה  סדרה  תפקיד פרסים ומועמדויות 2012 תא גורדין שוטרת  2015 המדרשה אירית בראשי  2016 סוסי פרא קטי  מפלצות קטנות מאיה דבוש  אורי ואלה לירז 2017 נעלמים רקפת וורד (שניידר) חייטעל הספקטרום מלי 2018-2021 מלכות נילי פרנסיס 2018-2019 עיר מקלט נטלי לוי 2019מתיר עגונות טלי 2020ילדים ביער חדווה2022מנאייכ טל בן הרוש זוכת פרס האקדמיה הישראלית לטלוויזיה לשחקנית ראשית בסדרת דרמה (2024)2024ילד רע חלי מועמדת פרס האקדמיה הישראלית לטלוויזיה לשחקנית משנה בסדרת דרמה (2024)2025מטכ"ליסטיםמלי

 קישורים חיצוניים 


 העולם הבוקר: מפלצות קטנות הערב ברשת באתר רשת

 גם אני הייתי שפחתו של גואל רצון באתר סלונה
 מקבץ ביקורות על ההצגה שייכת באתר TheMarker





 הערות שוליים 

2018 03
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:זוכי פרס האקדמיה לטלוויזיה: שחקנים
קטגוריה:בוגרי אורט יד ליבוביץ
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:לונדון: אישים
קטגוריה:זוכות פרס האקדמיה לטלוויזיה: שחקנית
קטגוריה:ישראליות שנולדו ב-1984
קטגוריה:ישראלים שנולדו ב-1984